Държавен вестник, бр. 59, 2016 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  59
Улесняване на потребителите при трансгра­
нично откриване на сметка
Чл. 73р. (1) Когато даден потребител уве­
доми своя доставчик на платежни услуги, 
че желае да открие платежна сметка при 
доставчик на платежни услуги, намиращ се 
в друга държава членка, то при получаването 
на такова искане доставчикът на платежни 
услуги, при който потребителят има открита 
платежна сметка:
1. предоставя безплатно на потребителя 
списък на всички активни към момента на­
реждания за периодични кредитни преводи 
и съгласия за директни дебити, които се съх­
раняват при доставчика на платежни услуги 
на платеца, ако има такива, и наличната ин­
формация за входящите периодични кредитни 
преводи и директните дебити, съгласието за 
които се съхранява от получателя, извършени 
по платежната сметка на потребителя за пред­
ходните 13 месеца. Този списък не поражда 
задължение за новия доставчик на платежни 
услуги да осигурява услуги, които по принцип 
не предоставя;
2. прехвърля положителното салдо, ако има 
такова, от платежната сметка на потребителя 
по платежната сметка, открита или водена 
при новия доставчик на платежни услуги, 
при условие че искането съдържа пълните 
идентификационни данни за новия доставчик 
на платежни услуги и за платежната сметка 
на потребителя;
3. закрива платежната сметка на потре­
бителя.
(2) Ако е спазен срокът по чл. 44 и ако 
потребителят няма непогасени задължения 
по платежната сметка, доставчикът на пла­
тежни услуги изпълнява действията по ал. 1 
на посочената от потребителя дата, която е 
най-малко шест работни дни, след като достав­
чикът на платежни услуги получи искането на 
потребителя, освен ако не е уговорено друго. 
Доставчикът на платежни услуги уведомява 
незабавно потребителя, ако сметката му не 
може да бъде закрита поради наличието на 
непогасени задължения.
Раздел IV 
Достъп до платежни сметки
Недискриминация
Чл. 73с. (1) Потребителите, пребиваващи 
законно в Европейския съюз, не могат да 
бъдат обект на дискриминация от страна на 
банките въз основа на тяхната националност 
или местопребиваване, нито на друго основа­
ние съгласно член 21 от Хартата на основните 
права на Европейския съюз, когато тези по­
требители подават заявление за откриване на 
платежна сметка или се опитват да получат 
достъп до платежна сметка на територията 
на Република България.
(2) Условията, приложими във връзка с 
откриването и воденето на платежна сметка 
за основни операции по смисъла на чл. 73т, 
не трябва да бъдат дискриминационни.
Платежна сметка за основни операции
Чл. 73т. (1) Платежната сметка за основ­
ни операции е платежна сметка, водена в 
български левове, чрез която се предоставят 
следните услуги:
1. откриване, използване и закриване на 
платежна сметка;
2. внасяне на средства по платежна сметка;
3. теглене на пари в брой от платежната 
сметка в рамките на Европейския съюз от 
гише или терминално устройство ATM през 
работното време на банката или извън него;
4. изпълнение на следните платежни опе­
рации в рамките на Европейския съюз:
а) директни дебити;
б) платежни операции, извършвани чрез 
платежна карта, включително плащания чрез 
интернет;
в) кредитни преводи, включително нареж­
дания за периодични преводи, на терминални 
устройства ATM и ПОС и гишета, когато са 
налични, и чрез системите за онлайн банки­
ране на банка.
(2) Банките предлагат всяка от услугите 
по ал. 1 по платежна сметка за основни опе­
рации, ако я предоставят на потребители, 
притежаващи платежна сметка, различна от 
сметката за основни операции.
(3) Банките осигуряват възможност по 
платежна сметка за основни операции да се 
извършват неограничен брой операции относно 
услугите, посочени в ал. 1.
(4) Банките осигуряват на потребителите 
възможност да управляват и да извършват 
платежни операции от платежната си сметка 
за основни операции на място в офиси на 
банката и/или чрез система за онлайн бан­
киране, ако е налична.
(5) Банките предоставят безплатно на по­
требителите достъпна информация и помощ 
във връзка с характеристиките на предлага­
ните платежни сметки за основни операции, 
свързаните с тях такси и условията за ползва­
нето им. Информацията трябва да пояснява, 
че покупката на допълнителни услуги не е 
задължително условие за достъп до платежна 
сметка за основни операции.
(6) Българската народна банка, банките по 
чл. 73у, ал. 1 и лицата, поддържащи интернет 
страници по чл. 73и, ал. 1, предприемат не­
обходимите мерки за повишаване на общест­
вената осведоменост относно възможността 
за ползване на платежни сметки за основни 
операции.
Право на достъп до платежна сметка за 
основни операции
Чл. 73у. (1) Всички банки, лицензирани 
от БНБ, и клонове на банки, осъществяващи 
дейност на територията на страната, които 
предоставят платежни услуги на потребите­
ли, предлагат платежни сметки за основни 
операции по смисъла на чл. 73т.